અમદાવાદની દવાની એક મોટી ફેકટરીમાં લેબોરેટરીમાં કામ કરતા એક ભાઈ મળ્યા. જોખમોની ચર્ચા થતા કહે અમારે લેબોરેટરીમાં તેવું કઈ નહિ. મેં થોડી વિગતે ચર્ચા કરી ત્યારે કહે હા, અમારે ત્યાં પણ બ્રોમીનની બોટલ તૂટી જતાં બ્રોમીન બધે પ્રસરી ગયેલો અને બધાને બહાર ભાગવું પડેલું. અનુભવને આધારે મેં કહ્યું કે લેબોરેટરીમાં ભાગી છૂટવા માટે બીજો દરવાજો નહીં હોય. એટલે કે હા, નહોતો જ. પછી જો કે કરાવ્યો. મોટી કંપનીઓ પણ અનુભવો પછી જ શીખે છે.